JohanHeinsen/ENO huggingface dataset:
Viborger Samler, 1812-10-19
Jtalien. Fra den 11te til 14de Septbr. har man i Omegnen af Florentz, især i Sognene Casciano og Montesportoli havt stærke Jordskjælv, hvorved Husene i Landsbyerne Poppiniano, S. QuiricioS. Nicolas, Montaguana og Salivolpe have taget megen Skade. Murene ere paa mange Steder revnede, og true med at styrte ned, Kirketaarnene staae paa Fald; dog er til Lykke intet Menneske derved omkommen.
Viborger Samler, 1812-10-19
J Wien tales om, at Hs. K. H. Erkehertuginde Leopoldine, en Søster af Keiserinden af Frankrig, skal formæles med en Prinds af et stort tydske Fyrstehuus.
Viborger Samler, 1812-10-19
Den 6te og 9de August har der i det tauriske Palai Petersborg, i Overværelse af Hs. M. Keiser Aflexander, Keiserinden m. fl. været sunget Lovsange, i Anledning af Grev Wittgensteins og General Tormassows Seire over de Franske. Begge Generaler fik St. Georgs Storkors, Grev Wittgenstein tillagdes aarlig 12000 Rubler, Grevinden fik Catharinaordenens mindre Ridderkors. General Tormassow fik en Foræring af 50,000 Rubel. Den faldne Generalmajor Kulnews Moder fik en Pension af 3000 Rubler. General Grev Kutusow blev for den med Tyrkerne sluttede Fred ophøiet i Fyrstestanden, med Prædikat: Altesse.
Viborger Samler, 1812-10-19
Den franske General Rapp blev i Slaget den 7de Septbr., da han overtog Commandoen af den saarede General Compans Division, strax truffen af 2 Pistolskud i Armen og Laaret, desuden strøifede en Kanonkugle Laaret. Desuagtet kommandeerte han Tropperne i 3 Timer, indtil en Kugle traf hans Hofte og kastede ham af Hesten. Han var dog saa lykkelig, at intet blev brækket og man venter han om 6 Uger kan være helbredet.
Viborger Samler, 1812-10-19
Udenlandske Tidender. (Af Statstidend., fyenske og andre danske Aviser)
Viborger Samler, 1812-10-19
Kjøbenhavn, d. 12te Octbr. Ved den af Hs. Majestæt den 1ste Juni d. A. allernaadigst approberede Forandring i det militaire Medicinalvæsen, er iblandt andet ogsaa bestemt, at en Compagnie= eller Eskadronschirurg fra 1ste Oct. af skal have samme Qvarteerpenge som en subalterne Officeer, og i Cantonnement Qvarteer in natura som en saadann.
Viborger Samler, 1812-10-19
Oberstlieutenant og Ridder Brandorff af det Kgl. Artillerie=Korps har for sig og de i hans Kommando District værende Officerer af Armeen, samt Borger=Korpserne i Tønningen, Husum og Gar ding, ligesom Officeer=Personalet af det nordenfieldske Jnf. Reg. tilligemed Officererne ved det slesvigske Jnf. Reg. 3die Bat. og ved Kommandantskabet paa Frederikstad Fæstning, allerunderdanigst anholdt om at de af dem nu aflæggende Epauletter maatte anvendes til Statens Tarv. Disse Tilbud har det allernaadigst behaget Hs. Maj. Kongen at modtage, og derhos ladet vedkommende Givere tilkjendegive sin allerhøieste Tilfredshed.
Viborger Samler, 1812-10-19
Bombardeer H. K. Bassenæs af det Kgl. Artillerie Korps, der i August f. A. og Aftenen med en ved Nybroe ved Korsøer taget Baad var roet ud modde Engelske, efter egen Tilstaaelse i den Hensigt der at tage Tjeneste, og som altsaa maatte ansees som Desertør eller Overløber, er ved Krigsretsdom bleven dømt til at hænges. Men ved Kgl. Resolution og benævnte Bassenæs skjænket Livet, og den ham tilkjendte Straf forandret derhen, at han hensættes til Arbeide i Jern paa Livstid blant de uærlige Slaver i Kjøbenhavns Fæstning. Men da Arrestanten kun er 24 Aar gammel, saa er han, i Følge allerhøieste Resolution af 17 Juli d. A., bleven hensat i Tugthuset.
Viborger Samler, 1812-10-19
Det Kgl. Gen. Landoekonomie= og Kommerce=Kollegium lader ved offentlig Licitation i dets Forsamlingssal d. 10 Novbr. d. A. opbyde en Leverance af 300 Skpd. jydsk Sommeruld, hvoraf 100 Skpd. maae være fiiinsorteret og 200 Skpd. almindelig Uld. Efter Øvrighedens Jndberetning vare Priserne i Lolland i afvigte Septbr. Maaned: Hvede 30 Rd. Rug 24 Rd. Byg 15 Rd., Havre 10 Rd. og hvide, Ærter 20 Rd. Tønden.
Viborger Samler, 1812-10-19
Ved Justitsraad og Auctionsdirektør BøggildsJordefærd d. 2den d. M. i Aalborg, hædredes den som Embedsmand og Borger lige agtede Afdødes Minde paa den værdigste Maade ved et talrigt Liig, følge af alle Stænder, der uindbudne frivillig mødte ved Sørgehuset og ledsagede Liget til Kirken. Om Eftermiddagen, da det udførtes til sit Hvilested paa Hospitals-Kirkegaarden, mødte man atter for at henbære samme fra Kirken. - Enhver kappedes om at bære Liget, og ved Ankomsten til Graven bestroede de samme med Blomster og skjulte den med en lille Marmorsteen, hvorpaa deres Agtelse og Hengivenhed i simple og ukonstlede Ord vare udtrykte.
Viborger Samler, 1812-10-19
Den for nogle Aar siden af Kjøbenhavns Slaverie bortrømte og i Fyen under Navnet Peer Lot tesen saa bekjendte farlige Tyv, er nylig paagrebe til Odense Arrest.
Viborger Samler, 1812-10-19
Kallundborg, d. 9de Octbr. De to ud fori det Holsteenske og derfra i disse Dage overførFjorden liggende fiendtlige Rangskibe og 4 Cutter, brigger lettede igaar, og stode syd efter. Formedelst Tykning og Regn kan man idag ikke see noget fra sig til Søes.
Viborger Samler, 1812-10-19
Helsingøer, d. 11te Octbr. Herfra er inten fiendtligt i Sigte.
Viborger Samler, 1812-10-19
Kjøbenhavns Politiven fortsættes nu af Hr. Secretær G. T. Bang.
Viborger Samler, 1812-10-19
J disse Dage er udkommen det første Hefte af Fortegnelsen over den Bogsamling som Litteratus Øst har bestemt til offentlig Brug, og som dagligen staaer aaben fra Kl. 8 til Kl. 10 Formiddag og fra Kl. 3 til 6 Eftermiddag i Gaarden No. 13 i Snaregaden. Det første Hefte, som er 80 Sider stort, indeholder 3600 Nummere.
Viborger Samler, 1812-10-19
Paa Justerekammeret i Kbhavn koster nu en Korn tønde 26 Rd. 24 s., en Skjeppe 5 Rd. 72 s., en Alen 66 s., en 4 Lispunds Bismer 22 Rd., en 2 Lispunds Dito 21 Rd. o. s. v.
Viborger Samler, 1812-10-19
Copulerede i Viborg den 15de Octbr. Enkemand Borger og Skomagermester Peder Kollerup, og Muurmester Gjølbyes Enke Anna Nielsdatter Taptrup.
Viborger Samler, 1812-10-19
Bekjendtgjørelser. Da en betydelig Reparation behøves ved Lemvig Byes Kirke og Raadstue Bygning, samt Degneboligen og Skolehuset, hvorover der i denne Sommer er gjort nøiagtig Overslag, hvis samlede Sum opløber til 997. Rd. og disse Reparationer ere bestemte at skulle foretages tidlig i Foraaret 1813; saa bliver i denne Anledning holdt en Licitation paa Lemvig Byes Raadstue Tirsdagen d. 17de Novbr. førstk. om Formiddagen Kl. 10, hvortil Lysthavende indbydes at møde. Reparationerne kan for det meste henregnes til Muur og Tømmer=Arbeide og dersom Entrepreneuren ønsker det, kan et Forskud, til Materialiers Jndkjøb, blive ham udbetalt i dette Efteraar imod tilstrækkelig Caution. De nærmere Conditioner erfares paa Licitationsstedet. Lemvig, d. 9de Octbr. 1812. F. K. Skonau.
Viborger Samler, 1812-10-19
Løverdagen, den 31 Octbr. næstkommende om Eftermiddagen Kl. 1, bliver udi Sallingherreders Tingstue i Skive ved Auction bortsolgt: En Bondegaard Norandrup, Kreiberg Sogn, Sallingland, af Hartkorn 4 Tdr. 2 Fdkr., som beboes af Fæneren Christen Christensen, og tilhører afgangne Cancellieraad Skovs Stervboe, efter de Conditioner, som paa Auctionsstedet bliver bekjendtgjort. Skive d. 13 Octbr. 1812. O. Selmer.
Viborger Samler, 1812-10-19
For omtrent 14 Dage siden er til Peder Lyndrup i Svenstrup i Høislev Sogn, kommen en rødbroget Koe mærket N. B. Hvo denne Koe tilhører, kan faae samme, imod de anvendte Bekostninger og denne Oplysning.
Viborger Samler, 1812-10-19
Natten mellem 13de og 14de Octbr. sidst, blev ved Jndbrud i mit Huus bortstiaalet 2de Sølvbægere, hvoraf det største ongefær kunde holde en Vægel, og hvorpaa fandtes Navnene N. B. og A. M. og paa det mindre fandtes Bogstaverne N. B. og K. I. samt 2de Sølv Spiseskeer, hvorpaa fandtes Bogstaverne N. B. og K. I. Skulde bemeldte Bægere eller Skeer være solgt eller blive faldbuden til nogen, ombedes de at ville tilkiendegive mig samme, da jeg er villig at betale, hvad de har betalt derfor, samt en Douceur for Opdagelsen. Vorde, d. 15de Octbr. 1812. Jens Pedersen Vorde.
Viborger Samler, 1812-10-19
J Følge Kgl. allernaadigst Bevilling, saaledes lydende: Vi Frederik den Sjette, af Guds Naade, Konge til Danmark og Norge, de Venders og Gothers, Hertug udi Slesvig Holsten, Stormarn, Dytmarsken og Oldenborg; Gjøre vitterligt: At Vi efter Os elskelige E. tatsraad og Justitiarius Jespersen, og Landsoverrets Assessor Karsten Friis af Vor Kjøbsted Viborg, deres som Skifte=Commissarier efter afdøde Os elskelige Cancellieraad Niels Skov til Randrup i Middelsom Herred, i Vort Land Nørre Jylland, herom allerunderdanigst gjorte Ansøgning og Begjæring, allernaadigst have bevilget og tilladt, saa og hermed bevilge og tillade, at de ved Proclama sub poena præclusi et perpetui silentii med Aar og Dags Varsel i den danske Statstidende, Viborg Samler, samt den altonaiske Merkur, 3de Gange efter hinanden, maae indkalde alle dem, som formene sig at have noget at fordre, efter fornævnte Cancellieraad Niels Skov til Randrup, med deres Paastand at fremkomme, og saadant deres havende Krav, inden forskrevne Tids Forløb, for dem som Skifte Commissarier, at anmelde og beviisliggjøre, og skal saadan Jndkaldelse i Aviserne, ansees og være ligesaa gyldig, som om den var skeet ved Proclama efter Loven; Dog skal denne vor allernaadigste Bevilling læses for det Værneting og for den Landsoverret, hvorunder Skiftet hører; Hvorefter Vedkommende sig allerunderdanigst have at rette og for Skade at tage vare. Givet i Vor Kongelige Residents=Stad Kjøbenhavn d. 16 September 1812. Under Vort Kongelige Segl. (L. S.) Efter Hans Kongelige Majestæts allernaadigste Befaling. Kaas. Cold. Knudsen. Bülow. Monrad. Berner. Lassen. Dræbye. Bevilling for Etatsraad Jespersen og Assessor Friis, som Commissarier til ved Proclama i Aviserne, at indkalde afdøde Cancellieraad Niels Skows Kreditorer. Allerunderdanigst læst, for Middelsom Sønderlyng Herreders Ret, paa Viborg Raadhuus, Torsdag d. 17 Septbr. 1812, samt anmærket i Justits Protocollen og derpaa indført i Skjøde= og Pante Protocollen. De Kgl. Jntrader med Rettens Gebyr, er 4 Rd. 4 Mk. 8 s. Fire Rigsdaler Fire Mark, Otte Skilling. Dinesen. Læst i den Kongl. Landsoverret i Viborg, Mandagen d. 21 Septbr. 1412 og protocolleret. Betalt for Tinglysning 9 Rd. og for Kopieskrivning 1 Rd. Siger Tie Rigsdaler. Leth. Jndkaldes herved sub poena præclusi et perpetui silentii, med Aar og Dags Varsel 3de Gange, efter hinanden, alle og enhver, som maatte have Krav eller Fordring, i Boet, efter afdøde Cancellieraad Niels Skov til Randrup, hermed at fremkomme, og samme, under Skiftet, for undertegnede Boets Commissarier at beviisliggiøre. Viborg, den 24 September. 1812. J. Jespersen. K. Friis.
Viborger Samler, 1812-10-19
Natten imellem den 17de og 18de Octbr. er fra Undertegnede bortgaaet en gammel sortbroget Koe, hvem som kan give mig Oplysning om samme loves en passende Douceur af J. Theil. boendes bag Bispegaarden i Viborg. Libhavere af en god Ege Skatol uden Skab, kan faaes tilkjøbs hos Friderik Sørensen Thisted, i St. Mogensgade. Viborg d. 17 Octbr. 1812.
Viborger Samler, 1812-10-19
Mandagen den 16 Novbr. førstkommende Kl. 12, agter underskrevne Eier, formedelst Alderdom, ved een eneste Auction til absolut Bortsælgelse, at stille Hevring, mølle i Randers Amt, Rougsøe Herred, staaende for Mølleskylds Hartkorn 10 Tdr. 5 Skpr. Agger og EngsHartkorn 5 Tdr. 1 Fdkr. til Auction. Møllens Bygninger ere sufficante og indrettede til Boepæl for en honet Familie, Stuehuset er teglhængt, Mølleværket i god Stand med 2 Meelqværne og et Grubeværk, paa Avlingen kan holdes 6 Bester, 8 Fæehøvder og 50 Faar. Libhaverne ville til bemeldte Tid behage at indfinde sig paa Auctionsstædet i Møllen, hvor Conditionerne skal blive billige, og deriblandt at Møllen tiltrædes 1ste Mai 1813, og endeel af Kjøbesummen kan blive staaende med 1ste Prioritet i Eiendommene. Hevringmølle, d. 10 Octbr. 1812. L. Sørensen.
Viborger Samler, 1812-10-19
Fredagen d. 30 Octbr. førstkommende, Formiddagen Kl. 9 slet, stilles efter Begjæring Skoemagermester Peder Kollerups eiende Sted her i Byen, forhen beboet af afgangne Niels Gjølbyes Enke, til offentlig Auction. Stedet som er vel vedligeholdt, er forsynet med 2de gode Frugthauger, samt en god Brønd i Gaarden. Auctionen holdes paa Stedet selv. Samme Dag og Sted bortsælges ogsaa endeel Jndboe, bestaaende af Sengesteder, Borde, Stole, en Dragkiste, samt et Kobber Brændeviinstøi, og en Vindevogn med tilhørende Toug, m. m. Viborg d. 14 Octbr. 1812. Gjerulff.
Viborger Samler, 1812-10-19
Onsdagen d. 21de Octbr. førstkommende, Formiddag Kl. 10 og følgende Dag, bliver i Stervboen efter Afdøde Madame Gjerleff, i Fousingøe Vasehuus, ved Auction bortsolgt, Stervboets tilhørende Meubler og Effecter, bestaaende af noget Guld og Sølv, Kaaber, Tin, Messing Malm, Jern og Træetøy, Chatoller, Dragkister, Skabe, Stole, Borde, Speile, og et Stue Uhr, endeel Linnet, Dækketøi, Gang= og Sengeklæder, Porcellain, og Glasvare, en Bielægger Kakkelovn, 3 Køer, 16 Faar og 2 Vædre, m.v. Conditionerne bekjendtgjøres paa Auctionsstædet. Viberg d. 13 Octbr. 1812. Dinesen. Herredsfoged.
Viborger Samler, 1812-10-22
No. 85.
Viborger Samler, 1812-10-22
(Af Altona Merkur og Hamborg Correspondent.)
Viborger Samler, 1812-10-22
Krigsskuepladsen. Den franske Armees 21de Krigsberetninger dat. Moskau d. 20de Septbr. Den indeholder. 300 Mordbrændere ere grebne og ihielskudte. De havde en 6 Tommer lang Raket, som sad imellem 2 Stykker Træ, hvormed de, ved Hielp af andre ildfængende Ting, stak Husene i Brand. Den elendige Ro topschin indbildte Jndbyggerne, at ville af disse Naterialier lade forfærdige en stor Brand kugle, som skulle kastes paa de Franske, og skjulede paa denne Maade Raketternes egentlige Bestemmelse. Jmens han lod Stadens Sprøiter og Slukkeanstalter bortføre, lod han i Magasinerne tilbage 60000 Flinter, 150 Kanoner, 100000 Kanonkugler og Bomber, 1 1/2 Million Patroner, 400,000 Pd. Salpeter og Svovl. Vi have derved faaet Forraad for 2 Feldttoge. Daglig opdages Kieldere fulde af Viin og Brændeviin. Det lader til som Regntiden vil begynde. Den største Deel af Tropperne ligge i Kaserner i Moskau. Fabriker og Manufacturer begyndte at blomstre i Staden; de ere nu ødelagte. Stadens Afbrændelse sætter Rusland 100 Aar tilbage, Med Beretningen fulgte adskillige Proklamationer til Moskaus Jndbyggere af Gouvernør Rostopschin. Den første er en Opfordring til Jndvaanerne om at stride for Staden, Moskau og afværge dens Jndtagelse, ved at bevæbne sig til Hest og Fods og tage Poster paa de 3 Bjerge. Den er dateret den 11te Septbr. (gammel Stiil) den anden er af saadant Jndhold "Den gaaer det Rygte, at jeg har forbudet Jndvaanerne at forlade Staden. Men i saa Fald maatte der staae Vagt ved Portene og man ville da ikke, som nu, see Vogne i tusendtal kjøre ud. Det er mig meget kjert, at Damerne til deres Sikkerhed reise. Jo mindre Frygt, jo mindre Fare. Men jeg maae laste de Mænd, Brødre og Fædre, som ere reiste bort med Konerne, for ikke at komme tilbage, det er slet handlet, naar ingen Fare er forhaanden. Jeg indestaaer med mit Liv for, at Fjenden ikke vil rykke ind i Moskau og det af følgende Grunde. Ved den russiske Armee er 130,000 Mk. udvalgte Tropper og 1800 Kanoner og Hs. Durchl. Fyrst Kutusom er af Keiseren udnævnt til Anfører for hele Hæren. J Ryggen af de Franske staae Generalerne Tormassow og Tschitschagov med 85000 Md. Fodfolk og Ryttere. General Miloradovitsch er kommen fra Kaluga med 30000 Md. Fodfolk og 3800 Md. Ryttere og 84 Kanoner til Mosaisk.
Viborger Samler, 1812-10-22
Grev Marcoff kommer til Mosaisk om 3 Dage med 24000 Mk., som 7000 Mk. endnu følge. J Moskan, Klim, Zavidow og Podolsk ere 14000 Md. Er denne Magt ikke tilstrækkelig, saa vil jeg sige Op mine Venner Moskoviter, lader os marschere med, Vi ville samle 100,000 Md. tage den hellige Jomfrues Billede og 150 Kanoner med, og gjøre Ende paa dem alle. Fjenden har 150000 Md. af sine egne og alle dem han har sammenskrabet. De spise Hestekjød. Jeg lader Eder dette vide, paa det J kunde glæde Eder og berolige de andre, især ved Keiserens Ankomst i Hovedstaden. Læser, det er let at forstaae alt; men drager ingen Slutninger af det jeg her meddeler Eder" Den 3die er betitlet: Generalgouvernørens Bullet in dat. Moskau 12te Septbr. saalydende: "J Morgen reiser jeg til Hs. D. Fyrst Kutusow, for at aftale med ham Maaden at udrydde Fjenden paa. Vi ville sende disse Gjæster i Evigheden og Fanden i Vold. Jeg kommer tilbage til Middag; vi vil lægge Haand paa Værket og forvandle de Troløse til Støv, Desuden leveres 14 forskjellige offentliggjorte russiske Beretninger for Juli og August, der deels berette Russernes Seire over de Franske, deels angaae den russiske Adels Løvter og at væbne Tropper til Landets Forsvar samt give Pengebidrag og Stude, deels religiøse Opfordringer til Russerne, om at stride for Fædrenelandet m.m.
Viborger Samler, 1812-10-22
Berlin d. 10de October. I Gaar Aftes overbragte Hs. M. Kongen af Preussens Fløyadjutant Major Wrangel en Rapport til Hs. M. fra Generallieutenant v. York, dat. Mitan d. 3die October, angaaende flere Dages Fægtninger som det under hans Commando staaende preussiske Korps har havt med Fjenden og hvorved deres Planer ere mislykdes og de preussiske Vaabens Ære paa en udmærket Maade bevaret. Jndholden er saadan "Siden den 19de Septbr. gik det Rygte, at Rigas Garnison var forstærket med 30000 Md. og at den ville gjøre et almindeligt Angreb især mod Mittau. Preussernes Stilling var ikke gunstig, da de maatte besætte 3 forskjellige Punkter, af 9 Miles Omkreds, som havde utilgængelige Moradser imellem sig. Den 27de Septbr. begyndte Russerne, der vare forstærkede med Tropper fra Finland, Liefland og Esthland, Angrebet paa Preusserne under General Massenbach. Preusserne, som maatte befrygte, at denne overlegne Fjende ville bemægtige sig den betydelige Artilleripark ved Ruhenthal, hvis Tab ville have hindret Rigas Belering i dette Feldttog, drog sig tilbage til Bauske og rømmede for Øieblikket Mitau. Generalmajor Kleist fik Post ved Ruhenthalbag Floden Aa, for i Nødsfald der at slaaes og redde Artilleriparken. Netop som han kom der den 29de Septbr. Morgen, satte Russerne over Floden, Aa ved Graventhal og stilede mod Ruhenthal. Der begyndte nu en saare hidsig Træfning, som vaerede til langt ud paa Natten, og hvorved tilsidst for det meste kun brugtes Bajonetterne, hvis følge var: at Russerne bleve drevne tilbage og maatte, med Tab af 4 til 5000 Fanger, gaae om Natten tilbage over Floden Aa. Endnu den 2den October forfulgtes Russerne og toge Veien lige tilbage til Riga Fjendens hele Tab i disse Fægtninger regnes for 4 til 5000 Md. dræbte og saarede, 2500 Fangne og 1 Kanon tagen. Preussernes Tab regnes til 1000 Md. Døde og Saarede. Den kommanderende General roser især Generalmajor Kleist, Stabskapitain Schack, Artillerikapitain Rentzel og samtlige Commandører. Hvor vigtig denne Seir har været, sees deraf, at Generalgovernør Essen allerede var kommen fra Riga til Mitau, for at bestyre denne, som han troede, tilbageerobrede Provinds. General York har atter taget Position ved Mittau, saaledes, at han kan rykke frem mod Eckaus Defileer og Staden Riga. Forposterne staae og som før, nær ved Staden.
Viborger Samler, 1812-10-22
Paris 9de October. Breve fra Valencia af 19de Septbr. melde, at Marskallen Hertug af Dalmatien har forenet sig med Hertugen af Albuseras Armeekorps.
Viborger Samler, 1812-10-22
Fra Armeen i Portugal skrives 72000 Spanier, som gaae foran den engelske Armee, angreb den 20de Septbr. General Gauthiers Brigade ved Prodanos. Gauthier samlede sine Folk, angreb dem og fordrev dem af deres Stininger; saa de maatte gaae tilbage til Villafranka. Man fangede 150 af dem.
Viborger Samler, 1812-10-22
Schwerin 13de Octbr.
Viborger Samler, 1812-10-22
Natten til den 11te Octbr. har været ødelæggende for de fiendtlige Flaader. 14 engelske Koffardie skibe og I Krigsbrigere, efter Reisendes Beretning, strandede paa den nordostlige Side af Øen Rygen. Forskjellige Slupper fulde af Mandskab havde den Lykke at redde sig paa Land, hvor man ydede den den nødvendige Hjelp. Endnu veed man ikke hvad Skade der er skeet, men efter de mange og længe hørte Nødskud, maae den være betydelig.
Viborger Samler, 1812-10-22
Blandede Efterretninger.
Viborger Samler, 1812-10-22
(Af Altona Merk. og Hamb. Corresp.) Fra Nyeyork skrives den 17de August, at den var sluttet i Albany en Vaabenstilstand imellem General Deaborne og Generaladjutant Bagnes. Den skulle vaere indtil man fik rigtig Underretning om Tilbagekaldelsen af Kabinetsordrerne m.m. Men man vidste ei, om den blev ratificeret af Præsidenten. Den afsatte Storvisir er forviist til Brussaa. Man troer han er falden i Ungade, fordi han underhandlede den sidste Fredstraktat med Rusland. Hans Eftermand er nu i Schumla.
Viborger Samler, 1812-10-22
Den forhen ulykkelige Luftseiler, Jtalieneren GrevZambeccari, er den 21de Septbr. sidst, ved Bo- ogna, da han tilligemed en Hr. Bonagna gik op med en Ballon, ganske forulykket. Ballonen blev hængende i et Træ og kom i Brand, Greven og hans Medreisende styrtede ned. Greven døde en smertelig Død. Den anden lever.
Viborger Samler, 1812-10-22
Den 30te Septbr. kom nogle hundrede Svenske, som Krigsfanger, til Halle.
Viborger Samler, 1812-10-22
Den russiske Fæstning Bobruysk beleires af de Franske under Hertugen af Belluno.
Viborger Samler, 1812-10-22
J Podolien og Ukraine samles Mandskab til at rekrutere de russiske Kosakker med.
Viborger Samler, 1812-10-22
Man seer af de russiske Aviser fra 3die August: at nogle Kiøbmænd i London havde paataget sig at levere den svenske Regjering 60000 Soldateruniformer.
Viborger Samler, 1812-10-22
Af en Officielberetning til Hs. M. Kongen af Vestfalen, sees at de vestfalske Tropper i Slaget ved Mosaisk den 7de Septbr. tabde 300 Døde og 1000 Saarede. General Damas faldt i Slaget. General Baron Tharean blev farlig saaret af 2 Flinteskud. General Grev Lepel af Rytteriet mistede den høire Arm ved en Kanonkugle. Generalerne Grev Hammerstein og Baron Borstel bleve saarede ved Streifskud; men vedbleve desuagtet at kommandere.
Viborger Samler, 1812-10-22
Indenlandske Tidender. (Af Statstidend., fyenske og andre danske Aviser)
Viborger Samler, 1812-10-22
Kjøbenhavn, d. 16 Octbr. Secondlieutenant Christensen, som med et Recognosceerfartøi er detascheret fra Kjøgestationen, har besat en Kuf, der, efter Folkenes Sigende, for 4 til 5 Dage siden har forladt Hanøe, i Følge med en engelsk Convoi paa omtrent 340 Seilere, som i Taagen skal være bleven adsplittet. Paa Rødsand er d. 11te d. et tremastet Skib kommen paa Grund; men igjen gjort flot og taget i Besiddelse af vore Recognosceerfartøier. Det er ladet med Hamp, Tømmer og Jern.
Viborger Samler, 1812-10-22
Den 29de Octbr. holdes Maskerade i Aalborg, hvis Jndtægt anvendes til Jnventarium foret i Byen oprettende Sygehuus, Billetterne koster 6 Rd. Stkt.
Viborger Samler, 1812-10-22
Hovedgaarden Kokkedahl i Hiørring Amt er ved Auctionen kjøbt af Major Fischer Bentzen, til Søeholt og Landinspector Skibsted til Fuglsig for 330,600 Rd.
Viborger Samler, 1812-10-22
J Aalborg vil man anlægge en Staalfabrik, som skal bestyres af Hr. Fleron fra Khn. Stiftets og Amtets orkonomiske Selskab indbyder til Actier, hver paa 25 Rd. som skal sammenskyde ialt Kapital 20000 Rd. til Understøttelse for Fabrikøren. hvilket Forskud ham efterhaanden udbetales og som han beholder rentefrit til Juni 1816.
Viborger Samler, 1812-10-22
Paa det nylig holdte Aalborg Marked kostede Rug 40 Rd. Tdn. Byg 24 a 26 Rd. Havre 14 Rd. Smør 7 a 8 Mk. Pdt., Ost 6 a 8 Rd. Lpdt.; Æg 80 s. Snesen, en Gaas 16 a 18 Mk., en And 6 a 3 Mk., Høns 4 a 6 Mk. Stkt., et maadeligt Slagtehoved 100 Rd.
Viborger Samler, 1812-10-22
Jmens Kartoflerne her i Jylland koste 9 a 10 Mk. Skjeppen, seer man dem sælges fra Bramstrup i Fyen for 4 Mk. Skjeppen.
Viborger Samler, 1812-10-22
Viborg. En 3 a 4 Mile herfra er endnu ved enkelte store Gaarde Byg og Havre ikke bjerget i Huus.
Viborger Samler, 1812-10-22
Da det har regnet stærk i de sidste 8 Dage, er det saa meget meer at beklage.